Ενδεικτικές απαντήσεις
2.1  
α)	
i.	 Λανθασμένη
ii. Λανθασμένη
iii. Σωστή
iv. Λανθασμένη
β)  
i. Όταν πραγματοποιείται εξάχνωση – η οποία αποτελεί αλλαγή φυσικής κατάστασης από στερεό σε αέριο – τότε εξασθενούν οι διαμοριακές δυνάμεις και όχι οι ενδομοριακές (ομοιοπολικοί δεσμοί). Επειδή το μόριο του CO2 είναι μη πολικό, ανάμεσα στα μόριά του ασκούνται μόνο δυνάμεις διασποράς, με αποτέλεσμα κατά την εξάχνωση του CO2  να εξασθενούν οι δυνάμεις διασποράς. 
ii. Σε κάθε τροχιακό, σύμφωνα με την απαγορευτική αρχή του Pauli, μπορούν να βρεθούν το πολύ μέχρι 2 ηλεκτρόνια. Επομένως και στο τροχιακό 5px μπορούν να βρεθούν μέχρι 2 ηλεκτρόνια.
iii. Επειδή η αντίδραση είναι απλή, ο νόμος ταχύτητας είναι: u = k. Επομένως οι μονάδες της σταθεράς ταχύτητας είναι ίδιες με τις μονάδες της ταχύτητας της αντίδρασης, δηλαδή:  mol⋅L-1⋅s-1.
[bookmark: _Hlk100957000]iv. Κατά την αντίδραση CH3CH2Cl με υδατικό διάλυμα NaOH σχηματίζεται αλκοόλη και όχι αλκένιο και η αντίδραση χαρακτηρίζεται υποκατάσταση και όχι απόσπαση. Η αντίδραση αυτή περιγράφεται από τη χημική εξίσωση: 
CH3CH2Cl + NaOH  CH3CH2ΟΗ + NaCl. 

2.2  
α) Η ηλεκτρονιακή δομή του άνθρακα σε υποστιβάδες στη θεμελιώδη κατάσταση είναι: 
[bookmark: _Hlk107390794](6C)  1s2 2s2 2p2. 
Επομένως το άτομο του άνθρακα ανήκει στην 2η περίοδο, στον p τομέα και στην IVA ή 14η ομάδα του Περιοδικού Πίνακα.
Η ηλεκτρονιακή δομή του ατόμου του χρωμίου σε υποστιβάδες στη θεμελιώδη κατάσταση είναι: 
(24Cr) 1s2 2s2 2p6 3s2 3p6 3d5 4s1. 
Επομένως το άτομο του χρωμίου ανήκει στην 4η περίοδο, στον d τομέα και στην VIB ή 6η ομάδα του Περιοδικού Πίνακα.	
β) Η ηλεκτρονιακή δομή του μολυβδαινίου σε υποστιβάδες στη θεμελιώδη κατάσταση είναι: 
(42Mo) 1s2 2s2 2p6 3s2 3p6 3d10 4s2 4p6 4d5 5s1. 
Επομένως περιέχονται συνολικά 6 μονήρη ηλεκτρόνια σε αυτό το άτομο (5 μονήρη ηλεκτρόνια στην υποστιβάδα 4d και ένα μονήρες ηλεκτρόνιο στην υποστιβάδα 5s). 
γ)      
i. Πραγματοποιείται η μετατροπή του αερίου Ν2 σε ΝΗ3.
Το άζωτο από αριθμό οξείδωσης μηδέν στο αέριο άζωτο (Ν2) αποκτά αριθμό οξείδωσης -3 στην αμμωνία (ΝΗ3). Επομένως ο αριθμός οξείδωσης του αζώτου ελαττώνεται και η μετατροπή αυτή χαρακτηρίζεται ως αναγωγή.
ii. H δράση των ενζύμων επηρεάζεται από τη θερμοκρασία. Για τις ενζυματικά καταλυόμενες αντιδράσεις η βέλτιστη θερμοκρασία είναι μεταξύ των 30 – 40 οC. Σε υψηλές θερμοκρασίες (μεγαλύτερες από 50 οC) τα ένζυμα καταστρέφονται ή αδρανοποιούνται. Αυτό έχει ως συνέπεια μετά την αύξηση της θερμοκρασίας πάνω από αυτή την τιμή η ταχύτητα της αντίδρασης να ελαττώνεται. Επομένως η γραφική παράσταση ② περιγράφει καλύτερα την ταχύτητα της αντίδρασης μετατροπής του αζώτου σε αμμωνία με τη βοήθεια του ενζύμου νιτρογενάση, σε συνάρτηση με την αύξηση της θερμοκρασίας.

